Title: Case 4 - Iäkkäiden palvelut asiakasesimerkki

Authors: Outi Ahonen, Laurea-ammattikorkeakoulu (Author); Terhi Hautaviita, Laurea (Author); Johanna Holmikari, Laurea (Author); Maarika Kivistö, Laurea (Author); Reija Korhonen, Laurea (Author); Annika Kultavirta, Laurea (Author)
Years: 2020
Licence: CC BY-SA 4.0
Licence terms: Tuotettu SotePeda 24/7 -hankkeessa.

Sähköiset sosiaali- ja

terveydenhuollon palvelut

Credits: by Sotepeda (Author); 2020; licence CC BY-SA 4.0

[Image: Vanhus]

Iäkkäiden palvelut

[Image: dia tausta]

- Seuraavaksi pääset tutustumaan iäkkäille suunnattuihin palveluihin.
- Lue ensin lyhyt kuvaus iäkkäiden palveluista ja vastaa tekstiin liittyvään kysymykseen.
- Sen jälkeen teet tehtävän jossa tutustut iäkkäiden sähköisiin palveluihin. Tämän jälkeen tutustut esimerkkiasiakkaaseen ja pääset miettimään hänen palvelujaan.

[Image: dia tausta]

Ikääntyville suunnatut palvelut

- Kuntien vastuulla on, että ikäihmisillä on edellytykset toimia arkiympäristössään ja nauttia julkisista palveluista. Kunta vastaa myös riittävien sosiaali- ja terveyspalvelujen järjestämisestä.
- Pyrkimyksenä on tukea ikäihmisten omatoimista elämää ja kannustaa omien voimavarojen käyttöön sekä löytämään omia tarpeitaan vastaavat palvelut.
- Kotihoidon tarkoitus on tukea ikäihmisten omassa kodissa asumista neuvonnan, ohjauksen, hoidon sekä kuntoutuksen avulla. Kotihoidon sekä sen tukipalvelujen tarve arvioidaan aina yksilöllisesti. Palvelutarpeen arviointia voi pyytää oman kunnan/kaupungin kotihoidosta.
- Kotihoidosta saa tukea niihin arjen asioihin, joihin ikääntyneen omat tai läheisen voimavarat eivät enää riitä. Kotihoito tarkoittaa kotikuntoutusta, kotipalvelua ja kotisairaanhoitoa sekä muita kotiin tuotavia tukipalveluja, esimerkiksi ateria-, turva- ja kuljetuspalvelua.
- Kotihoito voi olla tilapäistä tai säännöllistä asiakkaan elämäntilanteesta ja tarpeista riippuen. Tilapäinen kotihoito tarkoittaa, että asiakas saa palveluita harvemmin kuin viikoittain tai palvelu kestää alle kaksi kuukautta. Säännöllinen kotihoito tarkoittaa, että asiakas saa kotihoidon palveluja säännöllisesti, vähintään kerran viikossa.
- Vaihtoehto kotihoidolle on omaishoito, jolla tarkoitetaan vanhuksen, vammaisen tai sairaan henkilön hoidon ja huolenpidon järjestämistä kotona, omaisen tai muun hoidettavalle läheisen ihmisen avulla.

[Image: dia tausta]

Q: Tehtävä 1)

Mitkä näistä ovat iäkkäiden palveluja? (voit skrollata alaspäin nähdäksesi tarkista vastaukset napin)
- Terveysaseman vastaanotto (correct)
- Mielenterveys- ja päihdepalvelut (correct)
- Sosiaali -ja kriisipäivystys (correct)
- Seniorineuvonta (correct)
- Ohjaamo
- Suun terveydenhuolto (correct)
- Kotihoito (correct)

[Image: dia tausta]

Tehtävä 2)

Etsi kolme erilaista vanhuksille suunnattua sähköistä sosiaali- ja terveyspalvelua. Tuo ne yhteiselle keskustelualueelle linkkinä ja kuvaa jokaista löytämääsi palvelua lyhyesti muutamalla lauseella.

[Image: dia tausta]

Tehtävä 3)

- 76-vuotias eläkeläinen Ylivieskasta. Kaarinalla on jo melko pitkälle edennyt muistisairaus mutta hän asuu vielä itsekseen. Kaarinan asioita hoitaa pitkälti poika Pekka, aikanaan on puolesta asioimissopimus tehty juurikin etenevää muistisairautta silmällä pitäen. Viime aikoina Kaarina on tarvinnut aiempaa enemmän apua päivittäistoiminnoissa ja Pekan sekä muiden omaisten mielestä Kaarina hyötyisi kotihoidon palveluista.
- Sosiaali- ja terveydenhuollon palveluista Ylivieskassa vastaa peruspalvelukuntayhtymä Kallio. Iäkkäille suunnattu palveluneuvonta etsii yhdessä asiakkaan ja hänen läheistensä kanssa arjen sujumiseen ratkaisuja ja auttaa löytämään iäkkäille sopivat yksilölliset palveluvaihtoehdot kotona selviytymiseen.
- Palveluneuvonnan tehtävä on antaa hyvinvointia ja terveyttä edistävää neuvontaa sekä välittää tietoa palveluista ja etuuksista alueen iäkkäille, heidän läheisille sekä muille iäkkäiden tilanteesta kiinnostuneille.
- Pekka oli ensimmäisellä kerralla yhteydessä palveluneuvontaa puhelimitse, myöhemmin hän on hyödyntänyt myös sähköisen asioinnin mahdollisuutta.
- Asioiden edettyä Kaarinan luona käy päivittäin kotihoito.

[Image: dia tausta]

- Seuraavaksi perehdyt, mihin palveluun asiakas on oikeutettu.
- Tutustu linkissä olevaan Terveydenhuoltolakiin ja vastaa monivalintakysymyksiin.
- https://www.finlex.fi/fi/laki/ajantasa/2014/20141301?search%5Btype%5D=pika&search%5Bpika%5D=sosiaalihuoltolaki#L3P20
- 19 § Kotipalvelu

[Image: dia tausta]

Q: Tehtävä 4)

Väittämä Kotipalvelusta § 19

Valitse oikeat vaihtoehdot. (voit skrollata alaspäin nähdäksesi tarkista vastaukset napin)
- Kotipalvelulla tarkoitetaan asumiseen, hoitoon ja huolenpitoon, toimintakyvyn ylläpitoon, lasten hoitoon ja kasvatukseen, asiointiin sekä muihin jokapäiväiseen elämään kuuluvien tehtävien ja toimintojen suorittamista tai niissä avustamista (correct)
- Kotipalveluun sisältyvinä tukipalveluina annetaan ateria-, vaatehuolto- ja siivouspalveluja sekä sosiaalista kanssakäymistä edistäviä palveluja. (correct)
- Kunnan on järjestettävä alueensa asukkaiden kotisairaanhoito. Kotisairaanhoito on hoito- ja palvelusuunnitelman mukaista tai tilapäistä potilaan asuinpaikassa, kotona tai siihen verrattavassa paikassa moniammatillisesti toteutettua terveyden ja sairaanhoidon palvelua.
- Kotipalvelua annetaan sairauden, synnytyksen, vamman tai muun vastaavanlaisen toimintakykyä alentavan syyn tai erityisen perhe- tai elämäntilanteen perusteella niille henkilöille, jotka tarvitsevat apua selviytyäkseen 1 momentissa tarkoitetuista tehtävistä ja toiminnoista. (correct)

Osion tekijät / Osiosta vastaavat:

Outi Ahonen Laurea, Terhi Hautaviita Laurea, Johanna Holmikari Laurea, Maarika Kivistö Laurea, Reija Korhonen Laurea, Annika Kultavirta, Laurea

Laurea-ammattikorkeakoulu, 2020  CC BY-SA 4.0
Tuotettu SotePeda 24/7 hankkeessa